Julia Tymoxenko

Julia Volodymyrivna TymoxenkoEuskaltzaindiaren 156. araua - Alfabeto zirilikoz idatzitako izenak euskarara aldatzeko, euskaltzaindia.net (ukraineraz Юлія Володимирівна Тимошенко; Dnipro, 1960ko azaroaren 27) ukrainar politikaria da. 2005eko urtarrilaren 24tik 2005eko irailaren 8ra, eta 2007ko abenduaren 18tik 2010eko martxoaren 4ra, Ukrainako lehen ministroa izan zen. Horrezaz gainera, Ukrainar Guztion Batasuna Aberria eta Julia Tymoxenko Blokea alderdi politikoetako buruzagia da.

 Bizitza 
2004an, Viktor Justxenko Ukrainako lehendakaritzara eraman zuen Iraultza Laranjan parte hartu zuen aktiboki. 2010eko presidentziarako hauteskundeetara aurkeztu zen, baina, alde txikiaz, Viktor Janukovitx nagusitu zitzaion. 2010eko maiatzetik aurrera Tymoxenkoren aurkako zenbait auzi penal ireki ziren. 2011ko urrian zazpi urteko espetxe zigorra ezarri zioten, botere gehiegikeria eta funts publikoen bidegabeko erabilpena egotzirik. Berak epaiketaren atzean arrazoi politikoak zeudela salatu zuen. 2014ko otsailaren 22an utzi zuten libre, Euromaidan iraultzaren amaiera aldera. Urte horretako presidentetzarako hauteskundeetan bigarren postuan gelditu zen, botoen %12,39 bilduta.

 Erreferentziak 

 Kanpo estekak 
    Julia Tymoxenkoren webgunea

Kategoria:Ukrainako politikariak
Kategoria:Ukrainako gobernuburuak
Kategoria:Emakume lehen ministroak
Kategoria:Emakume gobernuburuak
Kategoria:Ukrainar oligarkak